text: Håndbold har skabt hotelsucces i Kolding
  21 december 2015 kl. 18.50
  Det netop overståede VM i kvindehåndbold har været med til, at der er blevet udlejet rigtig mange værelser på byens hoteller.
  Med en udlejningsprocent der er 65 procent højere end for samme periode sidste år, så har verdensmesterskabet  været en rigtig god forretning for bl.a. Hotel Koldingfjord.
  Hotelbranchen i Kolding håber nu på,  at byen også i fremtiden kan tiltrække store og helst internationale begivenheder til byen.
  